ΚΑΝΟΝΙΣΜΟΣ (ΕΚ) αριθ. 2646/98 ΤΗΣ ΕΠΙΤΡΟΠΗΣ της 9ης Δεκεμβρίου 1998 για τη θέσπιση λεπτομερών κανόνων για την εφαρμογή του κανονισμού (ΕΚ) αριθ. 2494/95 του Συμβουλίου όσον αφορά τα ελάχιστα πρότυπα για την αντιμετώπιση των τιμολογίων στον εναρμονισμένο δείκτη τιμών καταναλωτή (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2494/95 του Συμβουλίου, της 23ης Οκτωβρίου 1995, για τη θέσπιση εναρμονισμένων δεικτών τιμών καταναλωτή (1), και ιδίως το άρθρο 4 και το άρθρο 5 παράγραφος 3,

τη γνώμη της Ευρωπαϊκής Κεντρικής Τράπεζας (2),

Εκτιμώντας:

ότι, δυνάμει του άρθρου 5 παράγραφος 1 στοιχείο β) του κανονισμού (ΕΚ) αριθ. 2494/95, κάθε κράτος μέλος υποχρεούται να καταρτίζει έναν εναρμονισμένο δείκτη τιμών καταναλωτή (ΕνΔΤΚ) αρχίζοντας από το δείκτη του Ιανουαρίου 1997 7

ότι το άρθρο 9 του κανονισμού (ΕΚ) αριθ. 2494/95 απαιτεί τη σταθερή εφαρμογή ενός δείκτη τύπου Laspeyres για όλους τους υποδείκτες ή τις κατηγορίες δαπανών 7 ότι οι συντελεστές στάθμισής τους πρέπει να εκφράζουν κατάλληλα τον τύπο δαπανών, σύμφωνα με τον πληθυσμό του δείκτη 7

ότι οι υποδείκτες του ΕνΔΤΚ που σχετίζονται με τις τιμές των τιμολογίων είτε λαμβάνονται, στην πράξη, απευθείας από τους προμηθευτές είτε υπολογίζονται από τα κράτη μέλη με βάση τα στοιχεία για τις τιμές των τιμολογίων και τα αντίστοιχα καταναλωτικά πρότυπα που παρέχονται από τους προμηθευτές 7 ότι υπάρχει σημαντικό περιθώριο για διαδικαστικές διαφορές στην κατάρτιση των υποδεικτών όταν πραγματοποιούνται αλλαγές στη διάρθρωση των τιμολογίων, ενώ παράλληλα πραγματοποιούνται αλλαγές στην τιμή τιμολογίου ενός συγκεκριμένου στοιχείου, στο βαθμό που οι καταναλωτές υποχρεούνται να προβούν σε νέες επιλογές όσον αφορά την κατανάλωσή τους 7 ότι, κατά συνέπεια, είναι σημαντικό να εξασφαλιστεί η λήψη των σχετικών βασικών πληροφοριών, προκειμένου να διασφαλιστεί το γεγονός ότι οι προκύπτοντες ΕνΔΤΚ θα πληρούν την απαίτηση περί συγκρισιμότητας που προβλέπεται στο άρθρο 4 του κανονισμού (ΕΚ) αριθ. 2494/95 7

ότι, δυνάμει του άρθρου 6 του κανονισμού (ΕΚ) αριθ. 2494/95, oι βασικές πληροφορίες για την κατάρτιση των ΕνΔΤΚ, οι οποίες θα πρέπει να λαμβάνονται από τις στατιστικές μονάδες, συνίστανται στις τιμές και τις σταθμίσεις που πρέπει να ληφθούν υπόψη προκειμένου να εξασφαλιστεί η συγκρισιμότητα 7

ότι, δυνάμει του άρθρου 7 του κανονισμού (ΕΚ) αριθ. 2494/95, oι στατιστικές μονάδες που καλούνται από τα κράτη μέλη να συνεργαστούν για τη συλλογή ή την ανακοίνωση στοιχείων σχετικά με τις τιμές είναι υποχρεωμένες να επιτρέπουν τον έλεγχο των τιμών που πράγματι ισχύουν και να παρέχουν ακριβείς και πλήρεις πληροφορίες τη στιγμή που θα τους ζητηθούν 7

ότι, δυνάμει του άρθρου 4 του κανονισμού (ΕΚ) αριθ. 1749/96 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1688/98 του Συμβουλίου (4), ο ΕνΔΤΚ καταρτίζεται κατά τρόπον ώστε να συμπεριλαμβάνει τις μεταβολές των τιμών ενός νέου σημαντικού αγαθού ή υπηρεσίας 7

ότι ο κανονισμός αυτός δεν πρέπει να υποχρεώνει τα κράτη μέλη να διενεργήσουν νέες στατιστικές έρευνες 7

ότι τα μέτρα που προβλέπονται στον κανονισμό αυτό είναι σύμφωνα με τη γνώμη της επιτροπής του στατιστικού προγράμματος (ΕΣΠ),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στόχος

Στόχος του κανονισμού είναι να οριστούν τα ελάχιστα πρότυπα για την αντιμετώπιση των «τιμών τιμολογίου» στον εναρμονισμένο δείκτη τιμών καταναλωτή (ΕνΔΤΚ).

Άρθρο 2

Ορισμοί

Για τους σκοπούς του παρόντος κανονισμού:

1. ως τιμολόγιο ορίζεται ένας κατάλογος προκαθορισμένων τιμών και όρων για την αγορά και την κατανάλωση ενός και του αυτού αγαθού ή υπηρεσίας ή παρόμοιων αγαθών και υπηρεσιών που ορίστηκε κεντρικά από ένα προμηθευτή, από την κυβέρνηση ή βάσει συμφωνίας με σκοπό να επηρεαστούν τα καταναλωτικά πρότυπα μέσω κατάλληλα διαφοροποιημένων τιμών και όρων σύμφωνα με τα χαρακτηριστικά των καταναλωτών, το επίπεδο, τη δομή ή το χρόνο της κατανάλωσης. Τα τιμολόγια δεν είναι διαπραγματεύσιμα για τα νοικοκυριά 7

2. ως τιμή τιμολογίου ορίζεται η τιμή, στο πλαίσιο ενός τιμολογίου, που εφαρμόζεται για ένα συνθετικό στοιχείο ή μονάδα κατανάλωσης του εν λόγω αγαθού ή υπηρεσίας.

Άρθρο 3

Βασικές πληροφορίες

Οι βασικές πληροφορίες είναι όλες οι τιμές τιμολογίου και οι σταθμίσεις που αντικατοπτρίζουν τη δομή της κατανάλωσης του αγαθού ή των υπηρεσιών σύμφωνα με τα χαρακτηριστικά των καταναλωτών, το επίπεδο, τη δομή ή το χρόνο της κατανάλωσης.

Άρθρο 4

Πηγές στοιχείων

1. Οι υποδείκτες του ΕνΔΤΚ που σχετίζονται με τις τιμές τιμολογίου υπολογίζονται από τα κράτη μέλη σύμφωνα με τις βασικές πληροφορίες που ορίζονται στο άρθρο 3 και που παρέχονται από τον προμηθευτή.

2. Οι στατιστικές μονάδες που καλούνται από τα κράτη μέλη να συνεργαστούν για τη συλλογή ή την ανακοίνωση στοιχείων σχετικά με τις τιμές είναι υποχρεωμένες να επιτρέπουν τον έλεγχο των τιμών που πράγματι ισχύουν και να παρέχουν ακριβείς και πλήρεις πληροφορίες τη στιγμή που θα τους ζητηθούν, καθώς και να επιτρέπουν στους οργανισμούς και τα ιδρύματα που είναι υπεύθυνα για την κατάρτιση των επίσημων στατιστικών, εφόσον το ζητήσουν, να λαμβάνουν πληροφορίες στο επίπεδο λεπτομέρειας που απαιτείται για την αξιολόγηση της συμμόρφωσης με τις απαιτήσεις συγκρισιμότητας και την ποιότητα των υποδεικτών του ΕνΔΤΚ.

Άρθρο 5

Διαδικασία

Οι υποδείκτες του ΕνΔΤΚ που σχετίζονται με τις τιμές τιμολογίου υπολογίζονται με τη χρήση δείκτη τύπου Laspeyres ο οποίος χρησιμοποιείται και για άλλους υποδείκτες. Θα πρέπει να αντικατοπτρίζουν τις μεταβολές τιμών με βάση τις μεταβληθείσες δαπάνες για τη διατήρηση του καταναλωτικού προτύπου που επέλεξαν τα νοικοκυριά πριν από τη συγκεκριμένη μεταβολή στο τιμολόγιο. Όπου υπάρχει μεταβολή στο τιμολόγιο και όπου, μετά τη μεταβολή:

1. ένα συνθετικό στοιχείο ή μια μονάδα κατανάλωσης παραμένει αμετάβλητη όσον αφορά τα χαρακτηριστικά της, τότε η τιμή για το στοιχείο ή τη μονάδα αυτή σύμφωνα με το παλαιό και το νέο τιμολόγιο συγκρίνονται άμεσα και η διαφορά τιμών λαμβάνεται υπόψη στον ΕνΔΤΚ 7

2. ένα συνθετικό στοιχείο ή μια μονάδα κατανάλωσης μεταβάλλεται όσον αφορά τα χαρακτηριστικά της, ή ένα νέο συνθετικό στοιχείο προστίθεται το οποίο δεν συνιστά νέο αγαθό ή υπηρεσία για τον καταναλωτή, τότε η μεταβολή τιμών υπολογίζεται με τους συντελεστές στάθμισης που αντιστοιχούν στη δαπάνη διατήρησης του καταναλωτικού προτύπου που ισχύει κατά τη διάρκεια μιας περιόδου, μέχρι ενός έτους, πριν από τη μεταβολή. Οι αναπροσαρμογές για τις μεταβολές των χαρακτηριστικών θα είναι σύμφωνες με τις αναπροσαρμογές ποιότητας που πραγματοποιούνται για άλλους υποδείκτες 7

3. ένα συνθετικό στοιχείο ή μια μονάδα κατανάλωσης με νέα και ξεχωριστά χαρακτηριστικά που αποτελεί νέο αγαθό ή υπηρεσία για τον καταναλωτή και προστίθεται στο τιμολόγιο, εντάσσεται στην κατηγορία «νέα σημαντικά αγαθά και υπηρεσίες» όπως ορίζονται στον κανονισμό (ΕΚ) αριθ. 1749/96. Αν η δαπάνη για το νέο αγαθό ή υπηρεσία είναι σημαντική, λαμβάνεται υπόψη στο δείκτη με βάση το μήνα κατά τον οποίο το νέο τιμολόγιο τίθεται σε ισχύ, χρησιμοποιώντας νέα εκτίμηση αναμενόμενης άμεσης κατανάλωσης ή, διαφορετικά, μέσα σε διάστημα δώδεκα μηνών.

Άρθρο 6

Συγκρισιμότητα

Οι ΕνΔΤΚ που καταρτίζονται με βάση τις διαδικασίες που περιγράφονται στο άρθρο 5 του παρόντος κανονισμού ή με βάση άλλες διαδικασίες που δεν παρέχουν δείκτη ο οποίος διαφέρει συστηματικά κατά περισσότερο από το 1/10 μιας ποσοστιαίας μονάδας κατά μέσο όρο για ένα έτος έναντι του προηγούμενου έτους από ένα δείκτη που καταρτίζεται με βάση τις εν λόγω διαδικασίες, θεωρούνται συγκρίσιμοι.

Τυχόν τροποποιήσεις διαδικασιών και πρακτικών προκειμένου να εξασφαλιστεί η συγκρισιμότητα όπως ορίζεται στην παράγραφο αυτή πραγματοποιούνται το νωρίτερο για τους υποδείκτες μετά την έναρξη ισχύος του παρόντος κανονισμού και το αργότερο μέχρι το Δεκέμβριο του 1998 και τίθενται σε ισχύ με το δείκτη του Ιανουαρίου του 1999.

Άρθρο 7

Έλεγχος ποιότητας

Τα κράτη μέλη παρέχουν στην Επιτροπή (Eurostat) πληροφορίες σχετικά με τις διαδικασίες που εφαρμόζονται για την αντιμετώπιση των τιμών τιμολογίου όπου οι διαδικασίες αυτές διαφέρουν από εκείνες που ορίζονται στο άρθρο 5 του παρόντος κανονισμού, πριν εφαρμοστούν τέτοιες διαδικασίες.

Τα κράτη μέλη παρέχουν επίσης στην Επιτροπή (Eurostat), εφόσον τους ζητηθεί, πληροφορίες σχετικά με τις διαδικασίες που χρησιμοποιούνται για την ικανοποίηση της απαίτησης ελάχιστων προτύπων που θεσπίζει ο παρών κανονισμός.

Άρθρο 8

Έναρξη ισχύος

Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Δεκεμβρίου 1998.

Για την Επιτροπή

Yves-Thibault DE SILGUY

Μέλος της Επιτροπής

(1) ΕΕ L 257 της 27. 10. 1995, σ. 1.

(2) Γνωμοδότηση της 8ης Ιουλίου 1998.

(3) ΕΕ L 229 της 10. 9. 1996, σ. 3.

(4) ΕΕ L 214 της 31. 7. 1998, σ. 23.